《蝉八韵》
唐代·齐己

咽咽复啾啾，多来自早秋。园林凉正好，风雨思相收。

在处声无别，何人泪欲流。冷怜天露滴，伤共野禽游。

静息深依竹，惊移瞥过楼。分明晴渡口，凄切暮关头。

时节推应定，飞鸣即未休。年年闻尔苦，远忆所居幽。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。